CELEX: 62012TN0552
Language: fi
Date: 2012-12-21 00:00:00
Title: Asia T-552/12: Kanne 21.12.2012 — North Drilling v. neuvosto

16.2.2013   
            
            
               FI
            
            
               Euroopan unionin virallinen lehti
            
            
               C 46/22
            
         Kanne 21.12.2012 — North Drilling v. neuvosto
   (Asia T-552/12)
   2013/C 46/39
   Oikeudenkäyntikieli: espanja
   
      Asianosaiset
   
   
      Kantaja: North Drilling Co. (Teheran, Iran) (edustajat: asianajajat J. Viñals Camallonga, L. Barriola Urruticoechea ja J. Iriarte Ángel)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Iraniin kohdistuvista rajoittavista toimenpiteistä annetun neuvoston päätöksen 2010/413/YUTP muuttamisesta 15.10.2012 annetun neuvoston päätöksen 2012/635/YUTP kantajaa koskevilta osin sekä siltä osin kuin kantajaa ei mainita sen liitteessä;
            
         
               —
            
            
               kumoamaan Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 15.10.2012 annetun neuvoston täytäntöönpanoasetuksen (EU) N:o 945/2012 kantajaa koskevilta osin sekä siltä osin kuin kantajaa ei mainita sen liitteessä; ja
            
         
               —
            
            
               velvoittamaan neuvoston korvamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen.
   
               1)
            
            
               Ilmeiseen virheeseen perustuva ensimmäinen kanneperuste
               
                           —
                        
                        
                           Ensimmäinen kanneperuste perustuu ilmeiseen arviointivirheeseen riidanalaisten säännösten taustalla olevien tosiseikkojen arvioinnissa, koska niillä ei ole tosiasiallista perustaa eikä niistä ole tosiasiallista näyttöä.
                        
                     
         
               2)
            
            
               Perusteluvelvollisuuden laiminlyöntiin perustuva toinen kanneperuste
               
                           —
                        
                        
                           Toinen kanneperuste perustuu perusteluvelvollisuuden laiminlyöntiin, koska riidanalaiset säännöt on NDC:n tapauksessa perusteltu virheellisesti ja koska nämä perustelut ovat perusteettomia, yleisluonteisia ja stereotyyppisiä.
                        
                     
         
               3)
            
            
               Oikeussuojaa koskevan oikeuden loukkaamiseen perustuva kolmas kanneperuste
               
                           —
                        
                        
                           Kolmas kanneperuste perustuu tehokasta oikeussuojaa koskevan oikeuden loukkaamiseen toimien perustelemista koskevilta osin, väitettyä perustetta koskevien perustelujen puutteeseen, väitettyä perustetta koskevien todisteiden puutteeseen sekä puolustautumisoikeuksien ja omistusoikeuksien loukkaamiseen, koska perusteluvelvollisuutta, joka vaikuttaa mainittuihin muihin oikeuksiin, ei kunnioitettu.
                        
                     
         
               4)
            
            
               Omistusoikeuden loukkaamiseen perustuva neljäs kanneperuste
               
                           —
                        
                        
                           Neljäs kanneperuste perustuu omistusoikeuden loukkaamiseen sen vuoksi, että tätä oikeutta rajoitettiin ilman todellista perustetta.
                        
                     
         
               5)
            
            
               Yhdenvertaisen kohtelun periaatteen loukkaamiseen perustuva viides kanneperuste
               
                           —
                        
                        
                           Viides kanneperuste perustuu yhdenvertaisen kohtelun periaatteen loukkaamiseen, koska kantajan suhteellista asemaa loukattiin ilman todellista perustetta.
                        
                     
         
               6)
            
            
               Harkintavallan väärinkäyttöön perustuva kuudes kanneperuste
               
                           —
                        
                        
                           Kuudes kanneperuste perustuu harkintavallan väärinkäyttöön, koska on olemassa objektiivisia, täsmällisiä ja yhtäpitäviä viitteitä, joiden perusteella voidaan väittää, että kyseinen seuraamus määrättiin muista syistä kuin ne syyt, jotka neuvosto myönsi.